Id-Deċiżjoni tal-Kummissjoni
tat-22 ta' Lulju 1993
li tiddifenixxi sussidji fuq il-produzzjoni u l-importazzjoni għall-iskop ta' l-implimentazzjoni ta' l-Artikolu 1 tad-Direttiva tal-Kunsill 89/130/KEE, Euratom dwar l-armonizzazzjoni tal-kumpilazzjoni tal-prodott gross nazzjonali bi prezzijiet tas-suq
(93/475/KEE, Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ekonomika Ewropea,
Wara li kkunsidrat it-Trattat li jistabilixxi l-Komunità Ewropea ta' l-Enerġija Atomika,
Wara li kkunsidrat id-Direttiva tal-Kunsill 89/130/KEE, Euratom, tat-13 ta' Frar 1989 [1] dwar l-armonizzazzjoni tal-kompilazzjoni tal-prodott gross nazzjonali bi prezzijiet tas-suq u b'mod partikolari l-Artikolu 1 tiegħu,
Billi għall-iskop li jiġi definit il-prodott gross nazzjonali bi prezzijiet tas-suq (GNPmp) skond l-Artikolu 1 tad-Direttiva 89/130/KEE, l-Euratom, huwa neċessarju li tiġi kkjarifikata d-definizzjoni ta' sussidji fuq il-produzzjoni u l-importazzjoni kif użat għall-iskop tas-sistema Ewropea ta' kontijiet ekonomiċi integrati;
Billi l-miżuri previsti f'din id-Deċiżjoni huma skond l-opinjoni tal-Kumitat stabbilit permezz ta' l-Artikolu 6 tad-Direttiva 89/130/KEE, Euratom,
ADOTTAT DIN ID-DEĊIŻJONI:
Artikolu 1
Għall-iskop ta' l-implimentazzjoni ta' l-Artikolu 1 tad-Direttiva 89/130/KEE, Euratom, il-preċiżjonijiet li jikkonċernaw id-definizzjoni ta' sussidji fuq il-produzzjoni u l-importazzjoni għandhom ikunu kif definiti fl-Anness ma' hawnhekk.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-22 ta' Lulju 1993.